Noida News: झोलाझाप बिल्डरों से सस्ते में मकान का सपना पड़ेगा महंगा: संशोधित - expensive house to be built with luxury builders expensive: revised | Navbharat Times
ELECTION_TOPBAND_1574403339041
expensive house to be built with luxury builders expensive: revised
झोलाझाप बिल्डरों से सस्ते में मकान का सपना पड़ेगा महंगा: संशोधित
जर्जर बिल्डिंगों पर भी की जाएगी कार्रवाई, कराया जा रहा है सर्वेवरिष्ठ संवाददाता, नोएडा बरौला स्थित हिंडन विहार व कुछ दूसरी कालोनियों में ...
जर्जर बिल्डिंगों पर भी की जाएगी कार्रवाई, कराया जा रहा है सर्वे
बरौला स्थित हिंडन विहार व कुछ दूसरी कालोनियों में सोमवार को नोएडा अथॉरिटी ने 25 निर्माणाधीन बिल्डिंगों को नोटिस जारी कर दिया है। बिल्डिंग मालिकों को जवाब देने के लिए 15 दिन का समय दिया गया है। 4 फ्लोर से ऊपर की निर्माणाधीन बिल्डंगों पर कार्रवाई की गई है। नोटिस का जवाब आने के बाद इन्हें तोड़ने की कार्रवाई होगी। बताया जा रहा इन बिल्डिंगों में करीब 300 से भी ज्यादा लोगों ने मकान बुक करा रखे हैं। साथ ही अथॉरिटी यहां की पहले से बनी असुरिक्षत बिल्डिंगों का भी सर्वे करा रही है। सर्वे पूरा होते ही इनपर भी कार्रवाई की जाएगी।
शाहबेरी की घटना के बाद एनबीटी ने हिंडन विहार में पड़ताल के बाद यहां की इमारतों का मुद्दा 'बेजान पिलर व दीवारों में दरार, ऐसे हैं हिंडन विहार के मकान' शीर्षक से खबर प्रमुखता से प्रकाशित की थी। एनबीटी की खबर के बाद मामला अथॉरिटी अधिकारियों के संज्ञान में आया। अथॉरिटी ने अपनी टीम मौके पर भेजी और हिंडन विहार की बिल्डिंगों की जांच कराई। इसी के चलते अथॉरिटी ने पहले चरण में यहां ऐसी 25 बिल्डिंगों को नोटिस जारी कर उनका काम रुकवा दिया है जिनकी कंस्ट्रक्शन क्वालिटी बेहद घटिया है, अनसेफ हैं। अवैध रूप से नियमों को ताक पर रखकर इनका निर्माण किया जा रहा था।
इन बिल्डिंगों को जारी किए गए नोटिस
जिन्हें नोटिस जारी हुए हैं, उनमें 4-5 मंजिल से लेकर 7 मंजिल तक की बिल्डिंग शामिल हैं। इनमें सबसे ज्यादा बिल्डिंगें हिंडन विहार की हैं। इनके अलावा कल्याण कुंज, लाल कॉलोनी, शताब्दी विहार, हनुमान विहार की भी कुछ बिल्डिंगें शामिल हैं।
10 साल में खड़ा हुआ हिंडन विहार में अवैध बिल्डिंगों का जाल
हिंडन विहार में बीते 10-12 वर्षों में अवैध बिल्डिंगों का जाल खड़ा हो गया है। इनकी हालत देखने से ही साफ पता चल रहा है कि इनमें लोगों के लिए रहना रिस्की है। लोग सस्ते मकान के चक्कर में झोलाझाप बिल्डरों के जाल में लोग फंस गए। सिक्योरिटी, सड़क, सीवर, नाली सब यहां डग्गामारी से चल रहा है। 70 पर्सेंट बिल्डिंग बेसमेंट में पानी भरने से डैमेज होने की स्थिति में हैं।
पहले चरण में ऐसी निर्माणाधीन बिल्डिंगों को नोटिस दिए गए हैं जिनका अवैध रूप से निर्माण किया जा रहा था। इनमें 4 मंजिल से ऊपर की बिल्डिंग शामिल हैं। 15 दिन में नोटिस का जवाब आने के बाद इन्हें तोड़ा जाएगा। साथ ही जर्जर बिल्डिंगों का सर्वे भी शुरू कर दिया गया है। इनपर भी जल्द ही कार्रवाई होगी।
विनय पांडे, तहसीलदार, नोएडा अथॉरिटी
अनसेफ हैं हिंडन विहार के मकान
इस कालोनी में करीब 20 से भी ज्यादा संकरी गलियां हैं। यहां 20-25 ऐसी बिल्डिंग हैं जिनकी हालत जर्जर हो चुकी है। बेसमेंट में पानी भरने से दीवारें गल रही हैं। बिजली की लाइन खराब हो चुकी हैं। पानी, सुरक्षा, सीवेज, ड्रेनेज आदि का यहां पर कोई सिस्टम नहीं है। अथॉरिटी के अधिकारिक सूत्रों का कहना है कि इसके बगल में बनी और भी कई बिल्डिंगें हैं। दूसरे चरण में इनपर कार्रवाई होगी।
इस आधार पर जारी हुए नोटिस
- बिल्डिंग की कंस्ट्रक्शन क्वालिटी अनसेफ है
-अधिसूचित क्षेत्र की जमीन होने के बाद बिना परमिशन के बिल्डिंगों का निर्माण किया जा रहा था।
-गांव की जमीन होने के कुछ बिल्डिंग में 4 मंजिल की परमिशन है लेकिन 7 मंजिल तक बनाई जा रही थीं।
Web Title expensive house to be built with luxury builders expensive: revised(News in Hindi from Navbharat Times , TIL Network)